ষ্টাফ রিপোর্টার ॥ লাখাই উপজেলা পরিষদ নির্বাচনে লাখাই উপজেলা বিএনপির সভাপতি এডঃ সালেহ উদ্দীন আহমেদকে বিএনপি সমর্থিত একক প্রার্থী ঘোষনা করা হয়েছে। গতকাল মঙ্গলবার বিএনপির কেন্দ্রীয় যুগ্ম মহাসচিব (দফতরের দায়িত্বপ্রাপ্ত) এ্যাডভোকেট রুহুল কবির রিজভী স্বাক্ষরিত এক প্রেস বিজ্ঞপ্তিতে দলের সকল পর্যায়ের নেতাকর্মীকে ঘোষিত প্রার্থীর পক্ষে একনিষ্টভাবে নির্বাচনে অংশ গ্রহন করার জন্য নির্দেশক্রমে অনুরোধ করা হয়। বিজ্ঞপ্তিতে আরো উল্লেখ করা হয় দল সমর্থিত প্রার্থীর বিপক্ষে দলীয় কোন নেতা-কর্মী অবস্থান নিলে তার/তাদের বিরুদ্ধে দলীয় গঠনতন্ত্র অনুযায়ী শাস্তিমূলক ব্যবস্থা গ্রহন করা হবে। হবিগঞ্জ জেলা বিএনপির দপ্তর সম্পাদক মোহাম্মদ নাহিজ স্বাক্ষরিত এক প্রেস বিজ্ঞপ্তিতে এ খবর নিশ্চিত করা হয়।